यति मात्र नभई धेरै बालबालिका कुपोषणबाट ग्रसित छन्। कुपोषणका कारण उमेरअनुसारको उच्चाइ नबढ्ने दीर्घकालीन कुपोषणको संकेत बढी देखिएको छ। यो संख्या एक तिहाइभन्दा बढी बालबालिकामा रहेको छ। यसका साथै १५ वर्ष र सोभन्दा बढी उमेरका पुरुष तथा महिलामा रक्तचाप मापन गरिएको थियो। यसमा १७ प्रतिशत महिला र २३ प्रतिशत पुरुषमा उच्च रक्तचाप भएको पाइएको छ। यसले मुटुको रोग बढाउने तथा स्ट्रोक बढ्ने जोखिमका बारेमा सचेत हुनुपर्ने जनाएको छ।
